En það er fleira sem hefur áhrif á lit flugna heldur en dýpið . Flest vötninin okkar eru annað hvort blá - eða grænleit og þessir litir hafa líka áhrif á það hvernig og á hvaða dýpi litur flugunnar breytist . Fluorcent þráður heldur sínum upprunalega lit alveg niður í svartasta myrkur undirdjúpanna þar sem hann þarf mun minni birtu heldur en hefðbundin þráður . Þetta er góð pæling , sérstaklega ef maður er að veiða í gígum eða frá báti með mikinn sökkhraða ( línan , ekki báturinn : ) . En spurning hvernig dýpið fer með flugurnar sem hafa mikla endurspeglun , svosem silfur og gull-litaðar flugur og eins allt þetta crystal og flash efni sem er í mörgum flugum . Ætli það haldi flugunum okkar áhugaverðari niður á meira dýpi en ella ? Án efa heldur allt glysið okkar áhuga fisksins lengur , þ.e. allt sem endurvarpar ljósinu frekar en drekkur það í sig , en á endanum verður þetta allt svart þegar niður er komið . Svo megum við ekki gleyma því að þegar skyggja tekur þá dofna jú allir litir fyrr , orange nobbler hættir að virka en sá svarti með nóg af crystal heldur áfram að veiða .